**ANEXA LA HOTĂRÂREA CONSILIULUI LOCAL AL MUNICIPIULUI CRAIOVA NR.458/2022**

**ACORD DE PARTENERIAT**

**Art. 1. Părțile**

1. **UAT Municipiul Craiova,** cu sediul în Str. Târgului, nr. 26, Craiova, județul Dolj, codul fiscal[[1]](#footnote-1)4417214, având calitatea de **Lider de parteneriat**

2. **Spitalul Clinic de Neuropsihiatrie Craiova**, cu sediul în str. Calea Bucureşti, nr. 99, Craiova, județul Dolj, codul fiscal12688940, având calitatea **de Partener**

au convenit următoarele:

**Art. 2. Obiectul**

(1) Obiectul acestui parteneriat este de a stabili drepturile și obligațiile părților, contribuția financiară proprie afiecărei părți la bugetul proiectului, precum şi responsabilitatile ce le revin in implementarea activităţilor aferente proiectului: **„Cresterea sigurantei pacientilor in cadrul Spitalului Clinic de Neuropsihiatrie Craiova – Reabilitarea si extinderea instalatiei electrice, de fluide medicale, sisteme de detectare, semnalizare si alarmare incendii si sisteme de detectare, semnalizare si alarmare in cazul depasirii concentratiei maxime admise de oxigen”,** care este depus în cadrul Programului Operațional Infrastructura Mare 2014-2020, Axa prioritară 9 Protejarea sănătății populației în contextul pandemiei cauzate de *COVID-19,* Prioritatea de investiții 9a Investiții în infrastructurile sanitare și sociale care contribuie la dezvoltarea la nivel național, regional și local, reducând inegalitățile în ceea ce privește starea de sănătate, promovând incluziunea socială prin îmbunătățirea accesului la serviciile sociale, culturale și de recreere, precum și trecerea de la serviciile instituționale la serviciile prestate de comunități Obiectivul specific 9.1 Creșterea capacității de gestionare a crizei sanitare *COVID-19,* apel de proiecte POIM/935/9/1/Creșterea siguranței pacienților în structuri spitalicești publice care utilizează fluide medicale, cod MySMIS 153974.

(2)Cererea de finanțare, inclusiv anexele sale, sunt parte integrantă a acestui acord.

**Art. 3. Principiile de bună practică ale parteneriatului**

(1) Toţi partenerii trebuie să contribuie la realizarea proiectului şi să îşi asume rolul lor în cadrul proiectului, aşa cum acesta este definit in cadrul prezentului Acord de Parteneriat.

(2) Partile trebuie să se consulte in mod regulat şi să se informeze asupra tuturor aspectelor privind evoluția proiectului.

(3) Toţi partenerii trebuie să implementeze activitățile cu respectarea standardelor profesionale şi de etică cele mai înalte.

(4) Partenerii sunt obligați să respecte regulile privitoare la conflictul de interese și regimul incompatibilitatilor, iar, in cazul apariţiei unui asemenea conflict, să dispună luarea măsurilor ce conduc la evitarea, respectiv stingerea lui.

**Art. 4 Roluri şi responsabilități în implementarea proiectului**

(1) Rolurile şi responsabilitatile sunt descrise in tabelul de mai jos şi corespund prevederilor din Cererea de finantare - care este documentul principal în stabilirea principalelor activități asumate de fiecare partener:

|  |  |
| --- | --- |
| **Organizatia** | **Roluri şi responsabilități** |
| Lider de proiect **UAT Municipiul Craiova** | 1) Management de proiect, prin asigurarea in cadrul echipei de implementare a proiectului a pozitiilor de manager financiar, manager tehnic, responsabil comunicare si responsabil achizitii publice; 2) realizarea activitatilor de publicitate a proiectului; 3) elaborarea proiectului tehnic, cât și asigurarea asistenței tehnice din partea proiectantului pe parcursul execuției lucrărilor și executia lucrarilor, prin organizarea procedurii de achizitie publica in vederea atribuirii contractului de PT+executie, incheierea contractului si urmarirea derularii acestuia; 4) monitorizarea lucrarilor de reabilitare si extindere a instalatiei electrice, de fluide medicale, sisteme de detectare, semnalizare si alarmare incendii si sisteme de detectare, semnalizare si alarmare in cazul depasirii concentratiei maxime admise de oxigen, realizarea receptiei la terminarea lucrarilor; 5) auditul proiectului prin organizarea procedurii de achizitie publica in vederea atribuirii contractului de prestari servicii, incheierea contractului si urmarirea derularii acestuia; 6) asigurarea resurselor financiare necesare implementării optime a proiectului în condiţiile rambursării/decontării ulterioare a cheltuielilor; 7) finantarea cheltuielilor neeligibile care apar pe parcursul implementarii proiectului; 8) asigurarea transferabilitatii rezultatelor proiectului |
| Partener**Spitalul Clinic de Neuropsihiatrie Craiova** | 1) Managementul de proiect, prin asigurarea in cadrul echipei de implementare a proiectului a pozitiilor manager proiect si manager tehnic;2) elaborare expertiza tehnica, DALI și studii de specialitate prin organizarea procedurii de achizitie publica pentru atribuirea contractului de elaborare documentatie tehnico-economica - faza D.A.L.I., incheierea contractului de servicii de proiectare si receptionarea și plata acestuia; 3) elaborarea proiectului tehnic si executia lucrarilor de reabilitare si extindere a instalatiei electrice, de fluide medicale, sisteme de detectare, semnalizare si alarmare incendii si sisteme de detectare, semnalizare si alarmare in cazul depasirii concentratiei maxime admise de oxigen, prin participarea la intocmirea caietului de sarcini in vederea organizarii procedurii de achizitie publica pentru atribuirea contractului de PT+ executie lucrari; monitorizarea executiei lucrarilor; participarea la receptia la terminarea lucrarilor prin desemnarea unui membru in comisia de receptie si de asemenea, la efectuarea probelor tehnologice si punerea in functiune a instalatiilor si echipamentelor din proiect; instruirea personalului care va asigura operarea si intretinerea echipamentelor achizitionate. 4) folosinţa echipamentelor şi bunurilor achiziţionate pentru scopul declarat în proiect cat si mentenanta si intretinerea acestora dupa finalizarea proiectului; 5) asigurarea transferabilitatii rezultatelor proiectului |

(2)Responsabilităţi şi angajamente financiare intre parteneri

Partenerii vor asigura contributia la cheltuielile totale ale proiectului aşa cum este precizat in Cererea de finantare şi in prezentul acord.

|  |  |
| --- | --- |
| **Organizatia** | **Contributia** |
| UAT Municipiul Craiova în calitate de Lider de proiect  | *Valoarea contributiei:5.234.810 lei**Ponderea contributiei din valoarea totală a proiectului 97,34 %* |
| Spitalul Clinic de Neuropsihiatrie Craiova în calitate de Partener  | *Valoarea contributiei: 142.800 lei**Ponderea contributiei din valoarea totală a proiectului:2,66%* |

Responsabilitatile privind derularea fluxurilor financiare sunt conforme cu prevederile Normelor metodologice de aplicare a prevederilor Ordonantei de urgenţă a Guvernului nr. 40/2015 privind gestionarea financiară a fondurilor europene pentru perioada de programare 2014-2020, aprobate prin HG nr. 93/2016.

Asigurarea tuturor resursele financiare necesare implementării proiectului în condițiile rambursării/decontării ulterioare a cheltuielilor, inclusiv suportarea eventualelor cheltuieli neeligibile, corecții sau alte cheltuieli conexe implementării proiectului revine Municipiului Craiova.

**Art. 5. Perioada de valabilitate a acordului**

Perioada de valabilitate a Acordului începe la data semnării prezentului Acord şi încetează la data la care Contractul de Finantare aferent proiectului îşi încetează valabilitatea. Prelungirea perioadei de valabilitate a contractului de finanțare conduce automat la extinderea Perioadei de valabilitate a prezentului acord.

**Art.6. Drepturile şi obligatiile liderului de parteneriat**

**Drepturile liderului de parteneriat**

(1) Liderul de parteneriat are dreptul să solicite partenerului furnizarea oricaror informaţii şi documente legate de proiect, în scopul elaborării rapoartelor de progres, a cererilor de rambursare/plată/prefinanțare, a organizării vizitelor de monitorizare a proiectului și a oricăror altor documente /activități necesare implementării în bune condiții a activităților proiectului.

**Obligațiile liderului de parteneriat**

(1) Liderul de parteneriat va semna Cererea de finantare şi Contractul de finantare.

(2) Liderul de parteneriatva consulta partenerul cu regularitate, îl va informa despre progresul in implementarea proiectului şi ii va furniza, la cerere, copii ale rapoartelor de progres şi financiare.

(3) Propunerile pentru modificări importante ale proiectului (e.g. activităţi, parteneri etc.), trebuie să fie convenite cu partenerul inaintea solicitării aprobarii de către Autoritatea de management.

(4)Liderul parteneriatului este responsabil cu transmiterea cererilor de prefinanțare/plată/rambursare către autoritateade management conform prevederilor contractului de finanţare, conform procedurii.

(5)În cazul in care partenerul nu duce la indeplinire una sau mai multe din obligatiile care ii revin(implementarea unor activităti), liderul de parteneriat va prelua in totalitate responsabilitatea de a indeplini aceste obligaţii.

(6) Liderul de parteneriat este responsabil pentru neregulile identificate în cadrul proiectului aferente cheltuielilorproprii conform notificărilor şi titlurilor de creanţă emise pe numele său de către Autoritatea de management.

**Art. 7 Drepturile şi obligațiile Partenerului**

**Drepturile Partenerului**

(1) Partenerul are dreptul să fie consultat cu regularitate de către liderul de proiect, să fie informat despre progresul in implementarea proiectului şi să i se furnizeze, la cerere, de către liderul de proiect copii ale rapoartelor de progres şifinanciare.

(2) Partenerulare dreptul să fie consultat, de către liderul de proiect, în privinta propunerilor pentru modificări importante ale proiectului (e.g. activitati, etc.), inaintea solicitarii aprobarii de către Autoritatea de management.

**Obligatiile Partenerului**

(1) Partenerul este obligat să furnizeze orice informații de natură tehnică sau financiară legate de proiect, solicitate de către Autoritatea de Management, Autoritatea de Certificare, Autoritatea de Audit, Comisia Europeană sau orice alt organism abilitat să verifice sau să realizeze auditul asupra modului de implementare a proiectelor cofinantate din instrumente structurale.

(2) Partenerul este obligat să furnizeze liderului de proiect orice informații sau documente privind implementarea proiectului.

**Art. 8 Achiziții publice**

(1) Achizitiile in cadrul proiectului vor fi făcute de către Liderul de parteneriat, cu respectarea conditiilor din contractul de finanţare şi a instrucțiunilor emise de AM/OI şi/sau alte organisme abilitate.

**Art. 9 Proprietatea**

(1) Părţile au obligaţia să menţină proprietatea proiectului şi natura activităţii pentru care s-a acordat finanţare, pe o perioadă de cel puţin 5 ani după finalizare / dare in exploatare şi să asigure exploatarea și întreținerea in această perioadă.

(2) Părţile au obligatia de a asigura functionarea tuturor bunurilor, echipamentelor achizitionate din finantarea nerambursabilă, la locul de desfasurare a proiectului şi exclusiv in scopul pentru care au fost achizitionate.

(3) Partile au obligatia să nu instrăineze, inchirieze, gajeze bunurile achizitionate ca urmare a obținerii finanțării prin Programul Operational Infrastructura Mare 2014-2020 pe o perioadă de 5 ani de la finalizarea proiectului, conform paragrafului (1).

**Art. 10 Confidentialitate**

(1) Părtile semnatare ale prezentului acord convin să păstreze in strictă confidentialitate informatiile primite in cadrulşi pe parcursul implementării proiectului şi sunt de acord să prevină orice utilizare sau divulgare neautorizată a unor astfel de informații. Părtile inteleg să utilizeze informațiile confidențiale doar in scopul de a-şi îndeplini obligatiile din prezentul Acord de Parteneriat.

**Art. 11 Legea aplicabilă**

(1) Prezentului Acord i se va aplica şi va fi interpretat in conformitate cu legea română.

(2) Pe durata prezentului Acord, părțile vor avea dreptul sa convină in scris asupra modificării anumitor clauze, prin act aditional, oricând interesele lor cer acest lucru sau când aceste circumstante au loc şi nu au putut fi prevăzute in momentul in care s-a încheiat prezentul Acord de Parteneriat.

**Art. 12 Dispoziţii finale**

(1) Toate posibilele dispute rezultate din prezentul acord sau în legătură cu el, pe care părțile nu le pot solutiona pe cale amiabila, vor fi soluționate de instantele competente.

Intocmit in 2 exemplare, in limba română, câte unul pentru fiecare parte.

Semnături

|  |  |  |  |
| --- | --- | --- | --- |
| Lider de parteneriat**UAT Municipiul Craiova** | **PRIMAR****LIA-OLGUȚA VASILESCU** | *Semnătura* | *Data și locul semnării* |
| Partener**Spitalul Clinic de Neuropsihiatrie Craiova** | **MANAGER****Ec. ANCA TUDOR** | *Semnătura* | *Data și locul semnării* |

**PREŞEDINTE DE ŞEDINŢĂ,**

**Lucian Costin DINDIRICĂ**

1. Codul fiscal sau codul TVA, după caz [↑](#footnote-ref-1)